Велизар Николов
Дим

chitanka.info

Дима от небето на какво

оприличавам?… На дърво!

Щом вятърът не го подгони —

расте отвесно, пуска клони.

Като дърво в простора син

расте от черния комин.

Така, че може да се каже:

Димът дърво е бил и даже

в гората славно е живял,

а после… в печка изгорял.

И пак дърво е, но което

гората гледа от небето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.